ماحب بعدما يطر بيه الشوق.
وكلمت حب بعد ماتوصل ألساني.
أنتهه حبي الاول ونكلب تذكار.
وصرت مكسورشوكه وقلبي ذلاني.
كلت أنسه التعب وأمسح غبار ألهم.
بشمس الأمل باجر تنشف أحزاني.
وقلبي من أنلجم داويته باللوعات.
يطيب أول جرح يطلع جرح ثاني.
أنه شنهو الجنيته وحظي هيجي يصير؟
حتى ابشرك حزني مجلب رداني.
تاخذني المشاعر جني حمامه أطير.
وكبال الحبيب تبيد جنحاني.
عمرأيامي ضاعت وعشكي بح الصوت.
وأكلك أي نعم ليش أصبحت ثاني!
دورت الحب بقلب خواف.
وترجيت ألوفه بواحد نساني.
أنه ابحرك سفينه وغركاني الماي.
والى أبعد أمل روجك خذاني.
ماجنت أدري حبك بالقلب سجين!
ولاجنت أدري قلبك هيج خلاني.
على نفسي أنطوي واتحمل الاهات.
حتى بوسط نومي يذكره ألساني.
ألومن بالقلب ومعاتب أنه وياه.
يكلي شبيدي أسوي وأعمه تلكاني.
شتحمل بعد وأيامي كله هموم.
وعلي جور الزمن بالضيم خلاني.
بسك لاتهيج كل جرح ملجوم.
حتى من ذكرك تعب وجداني